**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL pastato šildymo ir karšto vandens sistemos priežiūros ir eksploatacijos darbų minimalių apimčių patvirtinimo**

  Nr.

Klaipėda

Vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290, Nr. 137-5379) 16 straipsnio 4 dalimi, Pastato šildymo ir karšto vandens sistemos priežiūros tvarkos aprašu, patvirtintu Lietuvos Respublikos energetikos ministro 2009 m. lapkričio 26 d. įsakymu Nr. 1-229 (Žin., 2009, Nr. 143-6311), ir atsižvelgdama į Vyriausybės atstovo Klaipėdos apskrityje 2012-10-05 Nr. (5.1)-TR-174 reikalavimą dėl Lietuvos Respublikos energetikos ministro 2009 m. lapkričio 26 d. įsakymo Nr. 1-229 ,,Dėl Pastato šildymo ir karšto vandens sistemos priežiūros tvarkos aprašo patvirtinimo“ vykdymo, Klaipėdos miesto savivaldybės taryba nusprendžia:

1. Patvirtinti pastato šildymo ir karšto vandens sistemos eksploatacijos darbų minimalias apimtis, kurios nurodytos energetikos ministro 2009 m. lapkričio 26 d. įsakymo Nr. 1-229 3 priedo 17 lentelėje, ir pastato šildymo ir karšto vandens sistemos priežiūros darbų minimalias apimtis, kurios nurodytos energetikos ministro 2009 m. lapkričio 26 d. įsakymo Nr. 1-229 3 priedo 18 lentelėje.

2. Nustatyti, kad Klaipėdos miesto savivaldybės tarybos 2011 m. kovo 17 d. sprendimu Nr. T2-52 nustatyti Daugiabučių namų šildymo ir karšto vandens sistemų priežiūros (eksploatavimo) tarifai apskaičiuoti naudojant energetikos ministro 2009 m. lapkričio 26 d. įsakymo Nr. 1-229 3 priedo 18 lentelėje nurodytas šildymo ir karšto vandens sistemos priežiūros darbų minimalias apimtis.

3. Skelbti apie šį sprendimą vietinėje spaudoje ir visą sprendimo tekstą – Klaipėdos miesto savivaldybės interneto tinklalapyje.

|  |  |
| --- | --- |
| Savivaldybės meras |  |

|  |  |
| --- | --- |
| Teikėja – Savivaldybės administracijos direktorė | Judita Simonavičiūtė |

Skirmantas Adašiūnas, tel. 39 60 82

2012-10-25